**Številka: *545692-6/2025 / 1***

**Ljubljana, dne *01. 10. 2025***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE IN EVROPSKE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o določitvi stališča, ki se v imenu Unije zastopa v upravnem organu Mednarodne pogodbe o rastlinskih genskih virih za prehrano in kmetijstvo v zvezi z nekaterimi predlogi, predloženimi v sprejetje na enajsti seji*

Naslov dokumenta v delovnem jeziku EU: *Proposal for a Council Decision establishing the position to be taken on behalf of the Union within the Governing Body of the International Treaty on Plant Genetic Resources for Food and Agriculture as regards certain proposals submitted for adoption during its eleventh session*

Datum dokumenta: *30. 09. 2025*

Številka dokumenta: *13388/25*

Medinstitucionalna oznaka: *2025/0305(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Posebni zakonodajni postopek*

Faza sprejemanja: *Prva obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.05.a - Delovna skupina za genske vire in inovacije v kmetijstvu (a) genski viri*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Mateja Čalušić, ministrica za kmetijstvo, gozdarstvo in prehrano, Maša Žagar, državna sekretarka; mag. Ervin Kosi, državni sekretar, Simona Vrevc, vršilka dolžnosti generalne direktorice Direktorata za kmetijstvo*

**7. Roki**:

Predviden čas pričetka obravnave zadeve EU v institucijah EU: *Oktober 2025*

Predviden čas sprejema zadeve EU v institucijah EU: *November 2025*

Rok za odziv organa: *22. 10. 2025*

Rok za obravnavo na seji Vlade in njenih odborih: *23. 10. 2025*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za evropske zadeve in mednarodno sodelovanje; Neli Sovinc, Oddelek za sistem znanja in inovacij v kmetijstvu*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Simona Vrevc, vršilka dolžnosti generalne direktorice Direktorata za kmetijstvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarstvo, turizem in šport, Ministrstvo za naravne vire in prostor, Ministrstvo za zunanje in evropske zadeve*

Kontaktna oseba organa: *Snežana Dolenc, MGTŠ, Kaja Česnovar, MNVP; mag. Jasna Koblar, MZEZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Mateja Čalušić**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o določitvi stališča, ki se v imenu Unije zastopa v upravnem organu Mednarodne pogodbe o rastlinskih genskih virih za prehrano in kmetijstvo v zvezi z nekaterimi predlogi, predloženimi v sprejetje na enajsti seji - 13388/25, ki se glasi:*

*Republika Slovenija podpira Predlog sklepa Sveta o določitvi stališča, ki se v imenu Unije zastopa v upravnem organu Mednarodne pogodbe o rastlinskih genskih virih za prehrano in kmetijstvo v zvezi z nekaterimi predlogi, predloženimi v sprejetje na enajsti seji.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Ta predlog se nanaša na določitev stališča, ki se bo v imenu Evropske unije zastopalo glede spremembe Mednarodne pogodbe o rastlinskih genskih virih za prehrano in kmetijstvo (ang. International Treaty on Plant Genetic Resources for Food and Agriculture – ITPGRFA) na enajsti seji njenega upravnega organa, ki bo potekala od 24. do 29. novembra 2025.*

*Evropska unija je skupaj z vsemi državami članicami pogodbenica ITPGRFA, ki je začela veljati 29. junija 2004. Pogodba določa globalni pravno zavezujoč okvir za ohranjanje, izmenjavo in trajnostno uporabo rastlinskih genskih virov ter pravično delitev koristi, ki izhajajo iz njihove uporabe, v okviru večstranskega sistema dostopa in delitve koristi (ang. Multilateral System – MLS).*

*Od leta 2013 potekajo pogajanja o reformi MLS, da bi se povečal finančni prispevek uporabnikov v Sklad za delitev koristi (Benefit-sharing Fund – BSF). V ta namen je upravni organ ustanovil odprto ad hoc delovno skupino, ki je julija 2025 zaključila svoje delo s pripravo svežnja ukrepov, o katerem bo odločeno na enajsti seji upravnega organa.*

*Ključne spremembe vključujejo:*

*– širitev seznama rastlin v pogodbi (razširitev Priloge I k pogodbi), da bi v sistem dostopa in delitve koristi spadalo več pomembnih vrst, ki so ključne za prehrano in kmetijstvo,*

*– posodobitev tipskega sporazuma o prenosu semenskega in rastlinskega materiala, da bo deloval bolj pregledno, učinkovito in pravično tako za tiste, ki material dajejo na voljo, kot za tiste, ki ga uporabljajo,*

*– novo resolucijo o digitalnih genskih podatkih rastlin, ki postajajo vedno pomembnejši pri raziskavah in žlahtnjenju, a jih pogodba za zdaj še ne ureja.*

*Stališče Unije je, da se mora Priloga I čim bolj razširiti, pri čemer so drugi elementi svežnja vezani na to razširitev.*

*Predlog sklepa hkrati razveljavlja Sklep Sveta 12102/22, ki se je nanašal zgolj na razširitev Priloge I, ne pa tudi na druge elemente svežnja.*

*Spremembe bodo imele pravni učinek za EU, ko jih bo ratificirala zahtevana večina pogodbenic.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Pričakovati je pozitiven vpliv na gospodarstvo. Cilj sprememb je okrepiti trajnostno rabo rastlinskih genskih virov, spodbuditi raziskave in inovacije ter zagotoviti pravično delitev koristi za vse pogodbenice.*

Vpliv na javno upravo

*Ni vpliva na javno upravo.*

Vpliv na okolje

*Ni vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***Joži Cvelbar, Neli Sovinc, MKGP; Katja Manfreda, SPBR***